एक दिन ब्राह्मण कहीं से सेर-दो सेर अन्न बीनकर लाया और यथाविधि बनाकर तैयार किया। जैसे ही वे लोग खाने लगे, वहां एक अतिथि आ पहुंचा। उसे भूख लगी हुई थी। इसलिए उसने ब्राह्मण से भोजन मांगा। ब्राह्मण ने उसे अपना हिस्सा दे दिया। परन्तु फिर भी उस अतिथि का पेट नहीं भरा। इसलिए अब ब्राह्मण की स्त्री और पुत्र ने भी अपना-अपना हिस्सा दे दिया। अंत में जब पुत्रवधू अपने हिस्से का भोजन देने आई तो ब्राह्मण ने उसे कहा कि तुम बहुत निर्बल हो। इसलिए अपना भोजन स्वयं ग्रहण करो।